Den lindorm han ligger i græsset så grønt
Tekst: Folkevise
Melodi: Fynsk folkemelodi 

Den lindorm han ligger i græsset så grønt.
- så listelig han monne fremskride -
Han agter at gange til jomfruen i løn.
- så forlader Gud aldrigen sine -

Han banker på døren alt med sit skind:
- så listelig han monne fremskride -
Stat op, min skønne jomfru, du lukke mig ind!
- så forlader Gud aldrigen sine -

Slet ingen så haver jeg stævne sat,
- så listelig han monne fremskride -
slet ingen lukker jeg i mit kammer om nat!
- så forlader Gud aldrigen sine -

Og vil du ikke lukke mig ind,
- så listelig han monne fremskride -
så skal jeg dit kammer snart kaste omkring.
- så forlader Gud aldrigen sine -

Hun straks stod op og lukked ham ind,
- så listelig han monne fremskride -
Da lukked hun til sig en lindorm så led.
- så forlader Gud aldrigen sine - 

Folkesange
Anonym komponist
Anonym forfatter